Havent crescut a Taiwan
i sent filla d'una caligrafista,
un dels meus millors records
és la mare ensenyant-me la bellesa, la forma
i la creació dels caràcters xinesos.
Des de llavors, em fascina
aquest idioma increïble.
Per als no nadius, pot semblar
tan impenetrable com la Gran Muralla xinesa.
Els últims anys m'he preguntat
si podia eliminar aquest mur
perquè tothom que volgués entendre i apreciar
la bellesa d'aquest idioma sofisticat ho pogués fer.
Vaig pensar que un mètode nou i ràpid
d'aprendre xinès seria útil.
Quan tenia 5 anys vaig començar a aprendre a dibuixar
cada línia de cada caràcter
en l'ordre correcte.
Vaig aprendre caràcters nous cada dia
durant els següents 15 anys.
Com que tenim pocs minuts,
avui haurem de fer-ho més fàcil i ràpid.
Un expert xinès entén 20.000 caràcters.
Només en calen 1.000 per tenir un nivell bàsic.
Amb els 200 més típics entendreu
el 40 % dels textos bàsics:
senyals a la carretera, menús o
la idea principal de pàgines web
o de diaris.
Avui comançarem amb 8
per ensenyar-vos aquest mètode.
Esteu a punt?
Obriu la boca al màxim fins que
formi un quadrat.
Obteniu boca.
Això és una persona passejant.
Persona.
La forma de foc és una persona
amb els braços aixecats
com si cridés histèricament
"Ajuda! Em cremo!".
De fet, el símbol és la forma d'una flama,
però m'agrada així. Com us funcioni millor.
Això és un arbre.
Arbre.
Això és una muntanya.
El Sol.
La Lluna.
El símbol de la porta
sembla les portes d'un bar de l'oest.
Jo anomeno aquests 8 caràcters els radicals.
Són les peces basiques
per crear molts altres caràcters.
Una persona.
Si algú camina al darrere, és seguir.
Com diu la dita:
dos són companyia, tres són multitud.
Si algú obre molt els braços,
està dient "Era així de gran".
Una persona dins d'una boca està atrapada.
És un presoner, com Jonàs dins de la balena.
Un abre és un arbre. Dos arbres junts són un bosquet.
Tres arbres junts i creem un bosc.
Poseu un llistó sota d'un arbre i teniu la fundació.
Poseu una boca a dalt d'un arbre. És idiota. (Riures)
Fàcil de recordar,
perquè que un arbre parli és una idiotesa.
Recordeu el foc?
Dos focs junts fan molta calor.
Tres focs junts són moltes flames.
Caleu foc al peu de dos arbres, estan cremant.
Per a nosaltres, el Sol és una font de prosperitat.
Dos sols junts, pròsper.
Tres de junts vol dir brillar.
Poseu el Sol i la Lluna brillant junts,
brillantor.
També vol dir demà, després del dia i la nit.
El Sol surt per l'horitzó, sortida de Sol.
Una porta. Poseu-hi un llistó a dins,
és un pestell.
Poseu una boca dins d'una porta, és preguntar.
Toc, toc. Hi ha algú a casa?
Algú s'escapoleix per una porta,
escapant, evadint.
A l'esquerra hi ha una dona.
Dues dones juntes tenen una discussió.
(Riures)
Tres dones juntes, alerta, és adulteri. (Riures)
Hem vist ja quasi 30 caràcters.
Fent servir aquest mètode, els primers 8 radicals
us permetran fer-ne 32.
El seguent grup de 8 caràcters
en faran 32 més.
Amb molt poc d'esforç
podreu aprendre uns 200 caràcters,
els mateixos que sap un xinès de 8 anys.
Quan ja sabem els caràcters, comencem a fer-ne de compostos.
Per exemple, la muntanya i el foc junts
són una muntanya de foc. És un volcà.
Sabem que el Japó és la terra del Sol naixent.
Aquí hi ha el Sol junt a l'origen
perquè el Japó és a l'est de la Xina.
El Sol i l'origen junts fan el Japó.
Una persona després del Japó, què és?
Un japonès.
A l'esquerra hi ha dues muntanyes
una a sobre de l'altra.
A l'antiga Xina, això significava a l'exili
perquè els emperadors enviaven els seus enemics polítics
a l'exili passades les muntanyes.
Avui, l'exili s'ha convertit en sotint.
Una boca que et diu per on se surt
és una sortida.
Aquesta diapositiva em recorda que hauria de callar
i sortir de l'escenari. Gràcies.
(Aplaudiments)